PER KJERSTAD - EN FØRBAINNA NORDLENDING
2025-05-16 19:00 - 20:10, 2025-05-15 19:00 - 20:10 (Europe/Oslo) | Chat Noir, Oslo, Klingenberggata 5, Oslo, 0161
EN FØRBAINNA NORDLENDING – SLÅR IHJEL EN TIME

Det verbale fyrverkeriet fra Tjeldsund i Troms har i de siste årene tatt hele Norge med storm.
Per er kjent fra utallige filmer og tv-serier. Han er i disse dager aktuell med tv-suksessen “Lykkeland” og har et langt og dønn solid sceneliv bak seg.
Per Kjerstad står også bak den populære podcasten “Psykodrama” sammen med skuespiller-makker Ole Christoffer Ertvaag.
Alt denne mannen tar i ender i stående applaus, og vi kaster velvillig superlativene etter Per Kjerstad – fordi han fortjener dem. Og nå er han endelig klar med sitt første one-man-show!
I “En førbainna nordlending” vil du som publikum få oppleve en av landets ypperste sceneformidlere i en slagkraftig og morsom, særdeles ærlig og innimellom i overkant alvorlig time i en deilig hybrid mellom standup og storytelling. Per Kjerstad skal slå i hjel en time og ønsker at du skal slå den i hjel sammen med ham.
Per Kjerstads egne ord:
«Et heftig temperament er ikke bare en liten forbannelse, det er også en stor drivkraft.»
Jeg elsker folk like mye som jeg ikke kan fordra dem.
Jeg aksepterer ikke døden. Heller ikke vinteren.
Jeg har egentlig mest lyst til å drikke vin og røyke på dagtid. Hver dag.
Hvorfor er det så vanskelig for kona, ungene og hunden min å forstå?
God fornøyelse, kjære publikum!
